Thanachart P.M. Strategy – บล.ธนชาต
Thanachart P.M. Strategy - บล.ธนชาต ประจำวันที่ 20 มี.ค.60
20 มี.ค. 2560

Thanachart P.M. Strategy – บล.ธนชาต
 
SET ฟื้นตัวต่อ “ซื้อ” SUSCO  เป็นหุ้นเติบโตสูง ที่ PE ไม่แพง
ดัชนี SET อยู่ที่ 1,566.19 จุด +5.21 จุด +0.33% ปริมาณซื้อขาย 20,022 ลบ.
 
แนวรับ :   1,560 / 1,555          แนวต้าน :   1,573 / 1,584
 
สรุปทิศทางและแนวโน้มตลาด
SET ฟื้นตัวต่อ เป้าหมาย Relief Rally ที่ 1,580-1,595 จุด: แรงซื้อหุ้นใหญ่หนุน SET ฟื้นตัวต่อ เป้าหมาย Relief rally ที่ 1,580-1,595 จุด มองกลุ่มธนาคารขนาดใหญ่ อย่าง KBANK BBL SCB KTB (PE ต่ำสุดในกลุ่มธนาคาร และให้ผลตอบแทนจากปันผลสูง 4.4-4.7% ปีนี้-ปีหน้า) จะเป็นกลุ่มหุ้นที่ Outperform ตลาดต่อไป เนื่องจากได้รับผลดีจากแนวโน้มดอกเบี้ยขาขึ้นโดยตรง ขณะที่คาดการณ์สินเชี่อกลับมาขยายตัวได้ปีนี้ และ NPL ผ่านจุดที่แย่ที่สุดไปแล้ว
“ซื้อ” SUSCO value + growth company: แนะนำ “ซื้อ” SUSCO เป้าหมายพื้นฐาน 5.70 บาท ด้วยปัจจัยสนับสนุนจาก 1) ค่าการตลาด (Gross Marketing Margin) น้ำมันเบนซิน ที่เพิ่มขึ้นเป็นปัจจัยสนับสนุนกำไรเติบโตแข็งแกร่งใน 1Q17 เนื่องจาก SUSCO มีสัดส่วนยอดขายน้ำมันเบนซินสูง 2) เพิ่มอัตราการเติบโตของยอดขายสาขาเดิม (SSS) ขึ้นจาก 3% เป็น 4-5% ในปี 2017-18 3) ตั้งเป้าหมายการขยายสาขาในเชิงรุกมากขึ้นเป็น 300+ สาขาภายในปี 2019 หรือเพิ่มขึ้น 25-30 สาขาต่อปี 4) คาดการณ์ผลการดำเนินงานปี 2017-18 ขยายตัวเด่น 28-25% ต่อปี หนุน PE ปีนี้ต่ำเพียง 13x ต่ำกว่า PTG ที่ 28x ขณะที่ทางเทคนิคมีสัญญาณฟื้นตัว MACD ตัดเส้น Signal ขึ้นมา พร้อมกับราคาหุ้นยืนได้เหนือเส้นค่าเฉลี่ย 1 เดือนได้อย่างแข็งแกร่ง มีจังหวะขึ้นไปทดสอบเส้น Downtrend ที่ 4.40 บาท
 
หุ้นที่น่าสนใจทางเทคนิค
SNC “ซื้อ” ราคาหุ้นแกว่งยกฐานขึ้นต่อหลังพักตัว ทำจุดสูงใหม่ระยะสั้นพร้อมปริมาณการซื้อขายสูงกว่าปกติ สอดคล้องกับเครื่องมือ ADX ชี้ขึ้นสนับสนุนแนวโน้มขึ้น มีโอกาสแกว่งขึ้นต่อ มีแนวต้านแรกที่ 17.50 บาท ผ่านได้มีเป้าหมายถัดไปที่ 18.00 บาท
RS “ซื้อ” ราคาหุ้นดีดตัวฟื้นตัวขึ้นทะลุ Downtrend Line กลับมายืนเหนือเส้นค่าเฉลี่ย 3 เดือน สอดคล้องกับเครื่องมือ MACD กลับมาตัด Signal ขึ้นและ DI- ชี้ลงเป็นสัญญาณการกลับตัวขึ้น มีแนวต้านแรกที่ 9.65 บาท และถัดไปที่ 10.00 บาท